# Ohutsuolen magneettitutkimus eli enterografia nuorelle/lapselle

Sinulle/lapsellesi on varattu aika magneettitutkimukseen. Täytä Magneettitutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi). Saat tekstiviestillä tiedon sähköisen esitietokyselyn avautumisesta 7 vrk ennen tutkimusta. Jos sinulla ei ole mahdollisuutta täyttää kyselyä sähköisesti, niin täytä paperinen lomake (sivu 3–4) ja tuo sen mukanasi tutkimukseen. Lomakkeessa on myös yhteystiedot, mikäli sinulla on kysyttävää.

## Näin valmistaudut tutkimukseen kotona

**1.** Jos sinulla/lapsella on **rautalääkitys, lopeta** lääkitys **vähintään 5 päivää ennen tutkimusta**.

**2.** Tutkimus onnistuu, kun ohutsuoli on mahdollisimman tyhjä. Tämän vuoksi tutkimusta **edeltävänä päivänä** sinun/lapsen tulee syödä vähärasvaista ja vähäkuituista ruokaa.

**EI** saa syödä tai juoda: lihaa, hedelmiä, kasviksia, täysjyväleipää, puuroa, voita eikä maitoa.

SAA syödä ja juoda: perunoita, vaaleaa leipää, mehukeittoa, vähärasvaista kalaa ja kanaa. Nesteitä (vettä, mehua) saa juoda normaalisti.

**3.** Ota/anna lapselle tutkimusta **edeltävänä päivänä** klo **16 yksi Toilax tabletti (4–10-vuotiaat) ja kaksi Toilax tablettia (yli 10-vuotiaat)** veden kanssa suolen tyhjentämiseksi. Tabletit saa apteekista ilman reseptiä.

**4.** Tutkimuspäivänä **ei saa syödä**, mutta aamulla pitää juoda 1–2 lasia vettä. Lääkärin määräämät lääkkeet saa ottaa. Älä laita mahdollista lääkelaastaria lapselle. Korut ja lävistykset on poistettava tutkimuksen ajaksi, tee tämä jo etukäteen.

## Näin valmistaudut sairaalassa ennen tutkimusta

Sinulle/lapselle annetaan juotavaksi nestettä (70 % sorbitoli-vesiliuos) n. 700 ml ohutsuolen täyttymiseksi. Juoma juodaan1 tunnin aikana. Ennen tutkimusta sinun/lapsen tulee riisua metallia sisältävät vaatteet. Tarvittaessa annetaan sairaalan vaatteet. Arvoesineitä varten on lukollinen kaappi. Ennen tutkimushuoneeseen menoa sinulle/lapselle laitetaan verisuoneen kanyyli, jonka kautta ruiskutetaan suolen liikettä vähentävää lääkeainetta (Buscopan) ja myöhemmin kuvauksen aikana tehosteainetta (Gadolinium).

## Näin tutkimus tehdään

Magneettitutkimuksessa (lyhenne MRI) kuva muodostuu magneettikentän ja radioaaltojen avulla. Röntgensäteitä ei käytetä. Tutkimus on kivuton, eikä sillä ole todettu olevan haittavaikutuksia. Magneettitutkimuslaite on molemmista päistä avoin, valaistu ja hyvin tuuletettu tunneli (sisähalkaisija 70 cm ja pituus 1,6 m). Tutkimuksen aikana sinulla/lapsella on merkinanto- ja puheyhteys tutkimusta tekevään hoitajaan.

Tutkimus kestää noin 20 min (+ valmistelut 60 min). Magneettilaitteella kuvataan myös päivystyspotilaita, mikä saattaa aiheuttaa muutoksia aikatauluun. Varaa tutkimukseen riittävästi aikaa.

Makaat vatsallasi tutkimuksessa. Selän päälle asetetaan radiotaajuuslähetin (kela). Asento pyritään saamaan mahdollisimman mukavaksi. Kuvauksen aikana on tärkeää pysyä paikoillaan.

Tutkimuksen aikana laitteesta kuuluu voimakasta ääntä, minkä vuoksi sinulle/lapselle annetaan kuulosuojaimet, joiden kautta voi kuunnella radiota. Röntgenhoitaja antaa hengitysohjeet kuulosuojainten kautta. Hengitystä pitää pidättää n. 10–20 sekuntia kerrallaan. Hengityspidätyksiä voi harjoitella kotona etukäteen.

Kuvauksen aikana sinulle/lapselle annetaan verisuonikanyylin kautta laskimoon magneettitehosteainetta (Gadolinium) kudosten erottelukyvyn parantamiseksi. Tehosteaine ei sisällä jodia. Tehosteaine poistuu elimistöstä munuaisten kautta virtsaan.

## Tutkimuksen jälkeen

Tutkimus ei vaadi jälkihoitoa. Mikäli tehosteainetta on laitettu, pistopaikka tarkistetaan ennen poislähtöäsi. Tutkimuksen jälkeen saattaa esiintyä ohimenevää ripulia.

Tutkimuksen tuloksesta tiedottaa hoitava lääkäri**.**

## Yhteystiedot/tutkimuspaikka

**Sijainti:** Oulun yliopistollinen sairaala, OYS, B-kuvantaminen Kajaanintie 50, Oulu, **B-rakennus,**

,0-kerros, ilmoittautuminen **B1, 0-kerros.**

**Puhelinnumero:** 040 5811728. Ota yhteyttä arkisin klo 08.00–14.30.

**Magneettitutkimuksen esitietolomake**

Magneettikuvaus on turvallinen kuvantamismenetelmä. Tietyt metalli- ja vierasesineet saattavat aiheuttaa kuviin häiriöitä/vaaratilanteen kuvauksen aikana tai rikkoutua kuvauslaitteen voimakkaassa magneettikentässä. Täytä tämä lomake, vaikka olisit täyttänyt lomakkeen aikaisemminkin. Jos saattaja tulee mukaan tutkimushuoneeseen, hänen on huomioitava samat turvallisuustekijät.

|  |
| --- |
| Suku- ja etunimet |
| Henkilötunnus | Pituus | Paino |

**Lääkärin vastaanotto- tai soittoaika tutkimustulosten kuulemista varten**\_\_\_\_\_\_\_\_\_\_ **pvm/klo**

**Ota yhteyttä puh. (08) 315 2497, jos vastaat kyllä johonkin seuraavista kysymyksistä**

Kyllä \_\_\_ Ei\_\_\_ Sydämentahdistin, hermostimulaattori tai sisäkorvaistute

Kyllä \_\_\_ Ei\_\_\_ Lääkeainepumppu (insuliinipumppu, kipupumppu jne.)

Kyllä \_\_\_ Ei\_\_\_ Muita elektronisia laitteita tai poistetun laitteen johtoja

Kyllä \_\_\_ Ei\_\_\_ Metallisiruja, hauleja tai luoteja

Kyllä \_\_\_ Ei\_\_\_ Oletko raskaana?

Kyllä \_\_\_ Ei\_\_\_ Häiritsevää ahtaan paikan kammoa?

Kyllä \_\_\_ EI \_\_ Käytkö dialyysissä?

**Vastaa myös seuraaviin kysymyksiin (ei tarvitse ottaa yhteyttä)**

Kyllä \_\_\_ Ei\_\_\_ Nivelproteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita proteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Tukilevyjä tai –ruuveja; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Keinotekoinen sydänläppä

Kyllä \_\_\_ Ei\_\_\_ Välikorvaproteesi

Kyllä \_\_\_ Ei\_\_\_ Verisuoniproteeseja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Stenttejä; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Shuntteja

Kyllä \_\_\_ Ei\_\_\_ Laskimoportteja tai muita katetreja

Kyllä \_\_\_ Ei\_\_\_ Leikkausklipsejä tai koileja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita vierasesineitä; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Verensokerisensori (poistettava tutkimuksen ajaksi)

Kyllä \_\_\_ Ei\_\_\_ Insuliinipumppu (poistettava tutkimuksen ajaksi)

Kyllä \_\_\_ Ei\_\_\_ Lääkelaastari (poistettava tutkimuksen ajaksi)

Kyllä \_\_\_ Ei\_\_\_ Kuulolaite (poistettava tutkimuksen ajaksi)

Kyllä \_\_\_ Ei\_\_\_ Lävistyksiä, koruja esim. ripsikoru (poistettava tutkimuksen ajaksi)

Kyllä \_\_\_ Ei\_\_\_ Ehkäisykierukka tai sterilisaatioklipsit

Kyllä \_\_\_ Ei\_\_\_ Tatuointeja tai kestopigmentointeja, missä? \_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Munuaisten vajaatoimintaa (ei ole este tehosteaineen käytölle)

**Tarkentavia tietoja esim. leikkausten ajankohta ja paikka:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lomakkeen täyttäjän allekirjoitus ja päiväys**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**